KLASA: 007-01/25-02/1

URBROJ: 2158-95-01-25-1

Osijek, 20. siječnja 2025. godine

**SAVJETOVANJE S JAVNOŠĆU**

**o Nacrtu prijedloga Pravilnika** **Klinike za uključivo obrazovanje Pravnog fakulteta Osijek**

Na temelju članka 11. Zakona o pravu na pristup informacijama („Narodne novine“ broj 25/13., 85/15. i 69/22.) radna skupina za izradu Pravilnika Klinike za uključivo obrazovanje Pravnog fakulteta Osijek upućuje na savjetovanje s javnošću Nacrt prijedloga Pravilnika Klinike za uključivo obrazovanje Pravnog fakulteta Osijek.

Fakultetsko vijeće Pravnog fakulteta Osijek donijelo je na sjednici održanoj dana 11. prosinca 2024. odluku (KLASA: 007-06/24-01/24, URBROJ: 2158-95-01-24-3) o osnivanju Klinike za uključivo obrazovanje Pravnog fakulteta Osijek u svrhu jačanja socijalne dimenzije visokog obrazovanja na Pravnom fakultetu Osijek, a ponajprije kako bi se poboljšali uvjeti studiranja podzastupljenih i ranjivih skupina studenata te stvorilo uključivo okruženje koje potiče jednakost, raznolikost i odgovara na potrebe lokalne zajednice. Aktivnostima Klinike koje se planiraju provoditi u okviru tri djelokruga: edukacija, istraživanje i podrška, namjerava se ojačati socijalni kapital unutar Fakulteta, povećati postotak završetka studija podzastupljenih i ranjivih skupina studenata te smanjiti usamljenost studenata. Pravilnikom o organizaciji i djelovanju Klinike za uključivo obrazovanje Pravnog fakulteta Osijek, koji se stavlja na javno savjetovanje, uređuje se unutrašnja organizacija i djelovanje Klinike te propisuju temeljne dužnosti i prava osoba koje sudjeluju u radu Klinike kako bi se stvorio jasan pravni okvir za ostvarivanje prethodno navedenih ciljeva.

Nacrt prijedloga Pravilnika Klinike za uključivo obrazovanje Pravnog fakulteta Osijek objavljen je na mrežnim stranicama Pravnog fakulteta Osijek te je dostupan javnosti i svim članovima akademske zajednice.

**Javno savjetovanje započinje 21. siječnja 2025. godine i traje do 21. veljače 2025. godine.**

Komentare, prijedloge i primjedbe na Nacrt prijedloga Pravilnika Klinike za uključivo obrazovanje Pravnog fakulteta Osijek moguće je dostaviti putem elektroničke pošte na e-mail [savjetovanje@pravos.hr](mailto:savjetovanje@pravos.hr) na obrascu koji je sastavni dio ovog poziva.

***Radna skupina za izradu Pravilnika Klinike za uključivo obrazovanje Pravnog fakulteta Osijek:***

1. Izv. prof. dr. sc. Nikol Žiha, predsjednik, v. r.

2. Doc. dr. sc. Dinka Caha, prodekanica za nastavu i studente, članica. v. r.

3. Doc. dr. sc. Marko Sukačić, član, v. r.

|  |  |
| --- | --- |
| A blue and grey logo  Description automatically generated | SVEUČILIŠTE JOSIPA JURJA STROSSMAYERA U OSIJEKU  **PRAVNI FAKULTET OSIJEK**  STJEPANA RADIĆA 13  31000 OSIJEK |
| **OBRAZAC**  za sudjelovanje u postupku savjetovanja s javnošću o  **Nacrtu prijedloga Pravilnika Klinike za uključivo obrazovanje Pravnog fakulteta Osijek** | |
| **Podnositelj**  (ime i prezime fizičke osobe, odnosno naziv pravne osobe i ime osobe koja podnosi prijedlog ili mišljenje za pravnu osobu) |  |
| **Kategorija dionika**  (studenti, nastavnici, stručno osoblje, alumni, poslodavci, itd.) |  |
| **Načelni prijedlozi i mišljenje na nacrt dokumenta** | |
|  | |
| **Primjedbe na pojedine članke ili dijelove nacrta akta ili dokumenta (navesti broj članka i/ili stavka)** | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
| **Datum dostavljanja obrasca** |  |
| Popunjeni obrazac potrebno je dostaviti zaključno do 21. veljače 2025. godine elektronskom poštom na adresu [savjetovanje@pravos.hr](mailto:savjetovanje@pravos.hr).  Kontakt osoba: Službenik za informiranje, Marijan Dumančić, univ. spec. iur. e-mail: [mdumanci@pravos.hr](mailto:mdumanci@pravos.hr), tel. 031/224-571.  Svi pristigli doprinosi će biti razmotreni po završetku savjetovanja, te će biti prihvaćeni, neprihvaćeni ili primljeni na znanje uz obrazloženja koja su sastavnim dijelom Izvješća o savjetovanju s javnošću.  Očekivani termin objave izvješća je 24. veljače 2025. godine, a isto će biti objavljeno na web stranici Pravnog fakulteta Osijek, na adresi <https://www.pravos.unios.hr/savjetovanje-s-javnoscu/>. | |